Turkiyaning Eskisheher viloyatida Transanatoliya gaz quvuri – TANAP’ning tantanali ochilishi bo‘lib o‘tdi. Bu gaz quvuri orqali Ozarboyjon gazi Rossiyani chetlab o‘tgan holda Yevropaga yetkaziladi. Kompressor-o‘lchash stansiyasida o‘tgan marosimda Turkiya prezidenti Rajab Toyyib Erdo‘g‘an, Ozarboyjon prezidenti Ilhom Aliyev, Serbiya prezidenti Aleksandr Vuchich va Ukraina prezidenti Pyotr Poroshenko ishtirok etdi. Foto: aa.com.tr Erdo‘g‘an o‘z nutqida ushbu loyihani “Energetik Ipak yo‘li” deb atagan. Gaz quvurining o‘tkazish quvvati yiliga 16 mlrd kubmetr gazni tashkil qiladi, bu hajmdan 6 mlrd kubmetrini Turkiya oladi, qolgan 10 mlrd kubmetri Yevropa janubidagi davlatlarga yetkaziladi. Foto: aa.com.tr Uzunligi 1850 km bo‘lgan gaz quvuri orqali Ozarboyjonning Shox-Deniz konidan olinadigan gaz Turkiyaning g‘arbiy chegaralarigacha yetkaziladi.